《偶题》
宋代·林希逸

生涯莫要问如何，且卧牛衣醉浊醪。仕已何妨三令尹，是非元自一东坡。

拾遗儿去看鱼笱，廷尉门荒设雀罗。百卉不论红与紫，看花时少叶时多。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。